钦定古今图书集成/明伦汇编/氏族典/第376卷 > 董杰
## 钦定古今图书集成/明伦汇编/氏族典/第376卷 > 董杰

按《泾县志》：“杰，字万英，号五城，性端谨，平居无惰容。方家食时，即以天下为志。成化丁未举进士，上疏论经
筵，忤冢宰，出知沔阳州，寻谪四川行都司都事，署邛
州及松茂州。所至著善政，升刑部员外郎、郎中，累迁
保定知府，练兵储粟，盗发赖以无恐，民立生祠祀之。
陞山东参政，敕督粮储有功，历河南、广东左右布政”，
都察院副都御史，卒。杰潜心理学，以古圣贤自期。著
《亡士辨》，明学术邪正、“孝友忠信”，为理学第一流。有《五
城集》。